open-index/open-wikipedia-markdown huggingface dataset:
Europees Kampioenschap Foetbol

't **Europees Kampioenschap foetbol** (oek wel geweune **EK**) is e foetboltoernôoi tusschn 24 Europeesche landn die ieder kêe in de eevn joarn tusschn 't weireldkampioenschap deure goat. De landn die meidoen, zyn d'organiseernde landn en de landn die nunder in de vôorroundes en kunn platsn.

## Geschiedenisse
In 1927 at Henri Delauney, 'n Franschn boas van 'n internationoaln bound FIFA, 't gedacht voun e toernôoi tusschn de beste landn van Europa. 't Deurde toet 58 teegn da 't uutendelik beguste met vôorroundes en in 1960 teegn da 't êeste kampioenschap beguste.

Van 1960 toet en met 1976 woarn der vier landn die meidein en 't wos uut die 4 landn dat 'n UEFA en organisator kôos. Van 1980 vors wos 't inrichtnde land ol van te vôorn bepoald en buutn da land muchtn der nog 7 aar landn meidoen. In 1996 begustn ze voun 'n êeste kêe met 16 landn, woavan dan der nunder 14 (2 organiseernde landn) of 15 (1 organiseernd land) moetn kwalificeern.

Duutsland et ol 3 keirs ewonn (woavan 2 keirs ounder de vlagge van West-Duutsland). België et ol twi keirs up 't podium estoan: twin in 1980 en derdn in 1972.

## West-Vloandern
In 2000 gienk et kampioenschap deure in België en Olland en doavan zyn der 4 in 't Jan Breydelstadion in Brugge espeeld (3 in d'êeste rounde, 1 in de kwartfinalles).

## Overzicht

## Externe koppelienge
* Website van 't EK 2012
Pelé

thumb|<center>Pelé (2004)
**Edison Arantes do Nascimento**, **Pelé** (Três Corações, 23 oktober 1940 - 29 december 2022) was ne voetboller uut Brazilië. 

Vele voetbolliefebbers vienn da Pelé de bestn voetboller is die der bestoan et. E speelde ounder ander by Santos en New York Cosmos.

## Erelyste
### Brazilië
* Weireldkampioen: 1958, 1962, 1970
* Rocca Beker: 1957, 1963
* Oswaldo Cruz Beker: 1958, 1962, 1968
* Bernardo O'Higgins Beker: 1959
* Copa Atlântica: 1960
* Roca Cup: 1957, 1963

### Santos FC
* Kampioen van São Paulo: 1958, 1960, 1961, 1962, 1964, 1965, 1966, 1967, 1968, 1969, 1973
* Kampioen van Brazilië: 1958, 1960, 1961, 1962, 1964, 1966, 1967, 1968
* Taça Brasil: kampioenschap van Brazilië (bekertoernooi): 1961, 1962, 1963, 1964, 1965
* Toernooi Rio de Janeiro versus São Paulo: 1959, 1963, 1964, 1966 
* Copa Libertadores (Zuud-Amerikoansche Champion's League): 1962, 1963
* Weireldbeker voetbal vo clubs: 1962 (7-6 tegen AC Milan, over drie wedstrydn), 1963 (tegen Benfica, 8-4 over twee wedstrydn)
* Costa Rica International Tournament: 1961
* Americas Cup Champion: 1963
* Venezuelan International Tournament: 1965
* New York International Tournament: 1966

### Andere ploegn
* Kampioen van Nôord-Amerika: 1977 me New York Cosmos
* South-American Military Champion: 1959 - Brazilioans Nationaal Legerelftal

### Individueel
* Grôotkruus vo Beweezn Dienstn (d’ogste ounderscheidienge van de stoat Brazilië, 1977)
* Knight Commander of the British Empire
* Internationale prys vo de vrede (1978)
* "Atleet van de Eeuwe" (1999, verkozen deur ‘t Internationaal Olympisch Comité)
* Negen kêer Brazilioans Voetboller van ‘t Joar 
* Styf vele topscorestitels in toernooien en competities 

In zyn tyd bestoundn d’r nie zo vele te winnen individuele pryzn of nu, woadeure da Pelé d’r minder gewonnen et of de topvoetbollers van nu.
Yochanan Vollach

**Yochanan Vollach** (Kiryat Bialik, 14 meie 1945) was ne foetboller uut Israël. 

Je speeldege met de nationale ploeg van Israël ip ’t weireldkampioenschap in Mexico in 1970.

## Ploegn
* 1962-1965: Maccabi Kiryat Bialik 20px 
* 1965-1977: Hapoel Haifa 20px 
* 1977-1979: Maccabi haifa 20px 
* 1985-1990: Hong Kong FC 20px 

In 1979 ist ’n gestopt als speler en j’is nu vôorzitter van Maccabi Haifa.
Discriminoatie

thumb|Smyt sexisme, racisme en homofobie in de vuulbak
**Discriminoasje** is e verschil moakn tusschn menschn en groepn, woadeure dat under rechtn ofgepakt wordn. 
thumb|left|Homofobie
23 oktober

**23 oktober** is de 296stn dag van 't joar (297stn dag in e schrikkeljoar) in de Gregorioansche kalender. Nog 69 doagn tout 't ende van 't joar.

## Geboorn
* 1850 - Karel Mestdagh
* 1851 - Camille Simoens
* 1940 - Pelé
## Gestorvn
* 1555 - Jan Fevijn
* 1944 - René Vermandere
Cavia

***Cavia*** is e geslacht van Zuyd-Amerikoansche knoagbeestn uyt de familie van de Cavia-achtign (Caviidae). De bekendste soorte is de Spoansche ratte (*Cavia porcellus*).
## Soortn
* *Cavia aperea* (Brazilioansche cavia) 
* *Cavia fulgida* (Amazonecavia)
* *Cavia intermedia* (Cavia van Santa Catarina)
* *Cavia magna* (Grote cavia) 
* *[[Cavia porcellus]]* (Spoansche ratte) 
* *Cavia tschudii * (Tschudicavia)

Ofbeeldienge:Wildmeerschweinchen-06.jpg|*Cavia aperea*
Ofbeeldienge:Cavia intermedia f825.JPG|*Cavia intermedia*
Ofbeeldienge:Cavia magna (Wroclaw zoo).JPG|*Cavia magna*


]]
Agnolo Bronzino

thumb|Joenge vint met e boek deur Bronzino.

**Agnolo Bronzino** of Agnolo di Cosimo di Maiano, mo je wordt ôok Agnolo Tori genoemd, (Monticelli, by Firenze, 17 november 1503 - 23 november 1572), was êen van de belangrykste verteegnwoordigers van ’t Florentynsche maniërisme.

Je was e lêerlink van Raffellino del Garbo en Pontormo.

Van 1530 tout 1533 schilderdegt ie vo den hertog van Umbrië, Guidobaldo von Urbino, in Pesaro.

Were in Firenze, in 1539, werkte Bronzino mee an de decoroatie vo den trouw van Cosimo I de' Medici met Eleonora van Toledo. Deurdan ze zo content van em woarn, wierd ’n in 1540 angesteld ols hofschilder van de Medici’s. In 1545 maktegt ie ’t portret van de vrouwe van Cosimo met under zeuntje Giovanni. Z’n portreitn wierdn anzien ols de mêest verfynde van de 16ste eeuwe. 

In 1546-1547 gingt ’n ip reize no Rome. Je bestudeerde doa de schilderyen van Rafaël en Michelangelo en je liet em deur die werkn inspireern.

Bronzino is ’t grotste dêel van z’n carrière actief gewist in Firenze. Zyn favoriete lêerlink was de schilder Alessandro Allori en de periode da Bronzino in Firenze stierf, in 1572, weundegt ie in ’t uus van Allori. 

Ofbeeldienge:Angelo Bronzino - Venus, Cupid, Folly and Time - National Gallery, London.jpg|Allegorie van de liefde (Venus en Cupido), ca.1543 (National Gallery, Londn) 
Ofbeeldienge:Bronzino - Sacra famiglia Panciatichi or Madonna Panciatichi - Google Art Project.jpg| D’Illige familie van de Panciatichi, 1530 -1548 (Uffizi, Firenze)
Ofbeeldienge:Angelo Bronzino 034.jpg|Pietà, ca.1530 (Uffizi, Firenze)
Ofbeeldienge:Déploration sur le Christ mort (Bronzino).jpg|Kruusofoalienge, 1549 (Musée des Beaux-Arts, Besançon)
Ofbeeldienge:Bronzino - Eleonora di Toledo col figlio Giovanni - Google Art Project.jpg|Eleonora van Toledo en eur zeune Giovanni, ca.1545 (Uffizi Firenze)
Ofbeeldienge:Laura Battiferri by Angelo Bronzino.jpg|Laura Battiferri, ca.1555 - 1560 (Palazzo Vecchio, Firenze)
Ofbeeldienge:Panciatichi.jpg|Lucrezia Panciatichi, ca.1540 (Ufizzi, Firenze)
Ofbeeldienge:Bartolomeo Panciatichi by Angelo Bronzino.jpg|Bartolomeo Panciatichi, ca.1540 (Uffizi, Firenze)
Terrebut

De **terrebut** (*Scophthalmus maximus*, synoniem: *Psetta maxima*), is e platvis uut de familie van terrebutachtign (Scophthalmidae).

## Uutzicht
De terrebut is één van de grotste platvissôortn. Je kut e meter lank wordn en bykan 30 kilo wegen. De kleur van de vis verschilt volgens de bodem woarover dat ’n zwemt, zandkleurig, bruungrysde, olyfgroen of dounkerbruun me vele vlekkn en puntjes. Z’n ounderkant is vuulwit. ’t Lyf is bykan round en bedekt me bênige knobbeltjes. J’et e grôte kop en bek en z’n ogen zittn ip de linkerkant. J’et één dorsale en één anale vinne. E terrebut kan 25 joar oud wordn.

## Voedienge
De terrebut is e roofvis die surtout andere vissn it, moar ook gernoars en schelpbêestn. J'is styf goed gecamoufleerd deurdat 'n zyn kleur kut anpassn an de platselike zêebodem.

## Vôortplantienge
De poaityd is van april tout augustus. ’t Wuvetje legt 10-15 miljoen eiers die oge in ‘t woater zweven tout da ze achter e weke uutkommn. Os de larvn 2,5&nbsp;cm lank zyn, goan ze noa de bodem. Ze zyn ton 4 à 6 moandn oud. 

## Leefgebied
De terrebut is e zout-en brakwoatervis die leeft in e gemoatigd klimoat, surtout in zêeën, rotsachtig woater en ip zand-, slib-, kiezel-en schelpgruusbodems. J'et de gewente van em in te groavn. Je komt vôorn in de Nôordzêe, 't nôordôostn van den Atlantischn Oceoan, de Middellandsche Zêe, de Zwarte Zêe en 't zuudwestn van de Grôotn Oceoan.

Jounge terrebutjes groeien ip in warm, oundiep kustwoater. Ze wordn gevangn langs 't strange.


Ofbeeldienge:Piggvar, Iduns kokbok.jpg|Terrebut uut e kokboek


## Externe koppelienge
*Foto's van de terrebut ip FishBase
Jaak Vandemeulebroucke

**Jaak Vandemeulebroucke** (Oavelgem, 27 meie, 1943) was e West-Vlamsche politieker vo de Volksunie en loater vo den N-VA. J’is surtout gekend gerakt deur z’n stryd tegen de hormonenmaffia.

J’is ipgegroeid in Middelkerke en ost ’n trouwde in 1967 gingt ’n in Mariakerke by Ostende weunen. Sedert de joarn ’90 weunt ‘n in e nieuwbouw in D'n Oane.

Vandemeulebroucke is licentioat Filosofie en Letteren, groep Geschiedenisse. (ofgestudeerd in 1965, KU Leuvn). J’is Vlamsgezind gewordn in z’n studentetyd. Je lêerdege ton Maurits Coppieters kennen en loater ook Willy Kuypers.

## Carrière
*1966-1974: lêroare an ’t O.L.V.-College in Ostende
*1968: één van de iprichters van de Verênigienge Vlamsche Lêerkrachtn
*1971-1996: Gemêenteroadslid in Ostende
*1974-1977: Volksvertegenwoordiger
*1978-1979: Adjunct-kabinetschef van Vic Anciaux, stoatssecretoaris Nederlandsche  cultuur
*1980: Adviseur Europees Parlement
*1981-1998: Lid van ’t Europees Parlement
*1991-1998: Lid partybestier Volksunie
*Vo ’t moment ist ’n nog assan bestierslid van den N-VA, arroundissement Ostende-Veurne-Diksmude

## Publicoaties
**Europa, omzien naar morgen*
**De Hormonenmaffia*
**Het vlees is zwak* tegoare me Bart Staes
Mariakerke

*Mariakerke (Ostende): e plekke in West-Vloandern, dêelgemêente van Ostende
*Mariakerke (Gent): e plekke in Ôost-Vloandern, dêelgemêente van Gent
Bart Staes

thumb|Bart Staes
**Bart Staes** (Yzegem, 7 ogustus 1958) is ne Vlamske politieker. J'i zyn politieke carrière begunn by de Volksunie. Sinds 1999 ist 'n Europarlementair by Groen!. Je weunt nu in Antwerpn.

## Persôonlik leevn
Staes studeerde regentoat Nederlans-Ingels-Economie. Je wunde tot an 1985 in Yzegem. Je wos 't er actif in de KSA en je wa provincioal verantwôordelik by Natuur en Milieu KSJ. In 1985 est 'n getrouwd me Katrin en gingt 'n in Antwerpn weunn. Je zet em in vo de vredes- en milieubeweginge.

## Carrière
*Bestuurslid VolksunieJongeren (1980-81) en (1984-87)
*Lid VU-Partyroad (1984-87) en (1995-2001) 
*Lid VU-Partybestuur (1995-2001) 
*Twiddn ipvolger VU-Senoatslyste (1995-1999) 
*Mandatoaris vo Groen! sedert juli 2002 
*Lid Groen!-partybestuur (2003 - ) 
*Europees Parlementslid (1999- )
*Lid van de fractie Groenen/Europese Vrije Alliantie 
*Lid van de Commissie Begrotingscontrole 
*Platsvervangend lid van de Commissie Milieubeheer, Volksgezoundheid en Voedselveiligheid
*Lid van de parlementaire soamenwerkingscommissie EU-Rusland
*Platsvervangend lid van de parlementaire soamenwerkingscommissie EU-Centraal-Azië 
*Initiatiefnemer van de Intergroep Tsjetsjenië 

## Publicoaties
**Het vlees is zwak* me Jaak Vandemeulebroucke 
**Echo's voor een ander Europa*

## Externe koppelienge
*Website Bart Staes
Lanceloot Blondeel

**Lanceloot Blondeel** (Poperienge, 1498 - Brugge, 4 moarte 1561) was e Vlamsche kunstenoare uut de 16ste eeuwe. Je zou begost zyn ols metser. In z’n monogram is d'r e truweeltje verwerkt by de letters L A B.
thumb|Legende van d'n hèilige Joris (ca. 1535-1540)
Lanceloot Blondeel was e belangryke figeure in d’eeste generoatie Brugsche renaissancekunstenoars. Je was ’t type van de *uomo universale*, de moderne, veelzydige en individualistische kunstenoare nor Italioans model. 

Z’n oeuvre bestoat uut schilderyen, têkeniengn, ountwerpn van patrôonn vo tapytn, glasroamn, beeldn en bouwwerkn, w.o. de bekende Keizer-Karelschouwe van ’t Brugsche Vrye, die te bezichtign is ip de Burg. Die schouwe is 'n erinnerienge an d'overwinnienge van Karel V in de slag by Pavia. Je makteg ôok landkoartn woavan dan der twêe bewoard zyn in ’t stadsarchief van Brugge.

In ‘t Groeningemuseum angt z’n werk *Den Illign Lucas schildert Onze-Lieve-Vrouwe*. ’t Ipvollendste ounderdêel van ’t schilderye is de omkoaderienge: e groteskelyste in goud en bruun. De groteske is ’n ornamentvorm uut de Romeinschn oudeid en de Italioansche  renaissance. D’eeste Vlamsche schilders die ip die maniere werktegen krêegn de noame Vlamsche maniëristn. 

Blondeel weunde ’t grotste dêel van z’n leevn in Brugge en van 1534 tout 1560 ad 'n d'r 'n eigndom in de Sint-Jorisstroate, 26. Z’n dochter Anna trouwde in Brugge me z’n lêerlink Pieter Pourbus.

J'is gestorvn in Brugge en begroavn in de Sint-Gilliskerke 
In Brugge zyn der werkn van em te zien in:
*’t Groeningemuseum  
*de Sint-Salvatorskathedroale 
*de Sint-Jacobskerke
4 moarte

**4 moarte** is d'n 63st'n dag van 't joar (64st'n dag in e schrikkeljoar) in de gregorioansche kalender. 't Volgn nog 302 doagn toet 't ende van 't joar.
## Geboorn
* 1678 - Antonio Vivaldi
## Gestorvn
* 1561 - Lanceloot Blondeel
Congress

**Congress** wos e West-Vlamschn hardcoreband die tussen 1993 en 2005, tope met Liar de belangrykstn verteegnwôordiger wos van de H8000 (de hardcorescene van West-Vloandern). Ze zyn de uutvienders van de *edgemetal* of *edgecore*, e genger die tusschn de hardcore en de thrash metal zit.

’n Ênigstn die ossan in ’n groep ebleevn is, is ’n gitarist Josh (Joost Noyelle) uut Langemark, die gitarist en zanger wos van *Man’s Ruin, *en nu gitarist is bie *King Hiss.*

## Geschiedenisse
Congress beguste in 1993 en ze vieln rechtet up deur dan ze e miengelienge speeldn tusschn old skool hardcore en thrash metal. 

Nunder succes beguste toune an ze *Euridium* (mini) uutbrochtn in 1994. De noame *edgemetal* wos ebôorn en ’t wos de geborte van ’t geluud van de H8000 hardcorescene (die nu nog ossan ferme leeft). Goodlife Recordings treuzelde nie en lei ze vaste voun e ploatncountract. In 1995 brochtn ze ounder Goodlife nundern êestn CD uut, *Blackened Persistence*, nog ossan en echtn klassieker in de metalcore. Toune woarn ze nog straight, etwot woa dan ze ’t joar derup mei uutschêedn omdan der te vele jounge gastjes woarn die dat oek dein voun mei te zyn.

In 98 kwam *Angry with the Sun* uut en doarup trachttn ze van nog mêer gengers te miengeln. De fans woarn der oek wild van en ze muchtn up *Dynamo*, *Graspop* en *Dour* speeln da joar. Da wos en indeliks grôot verschil met de zoaltjes in Yper en omstreekn woa dan ze d’êeste joarn espeeld ann, mo woavôorn dan ze nunder nôois te goed evoeld en. 

Doarachter naamn ze *Stake through the Heart* up, woamei dan ze nog tourdn, mo doarachter viel ’n groep uut makoar. 

’t Deurde toet in 2004 vôorn dat er were etwot uutkwam en dadde wos *Resurrection*. Ze muchtn tope met Integrity tourn in Japan en juuste toune a ’t ollemoale were bere goed liep, gienk ’n nieuwn zanger Tim deure, e wulde were drummn in te plekke van ziengn. Pierre (’n êestn zanger) kwam ’t er were by, mo dat en deurde nie lange. Up 11 november 2005 speeldn ze nunder latste uptreedn in Yper (woa da ’t ol beguste) voun 800 hardcore- en metalfanoatn.

Zin in 2012 nog ki een reunieshow gedoane ip Ieperfest. D'ode generatie en djoenge gastn zin da massoal ip afgekomn en de tente ip Ieperfest ston in vuur en vlamme deur de H8000 legends.

## Discografie
*Demo (1993)
*Euridium (1994)
*Blackened Persistance (1995)
*Blackened Persistance reissue (1997)
*The Other Cheek (1996)
*Split with Deformity (1997)
*Angry with the Sun (1998)
*Split with Mindsnare (1999)
*Stake through the Heart (2000)
*Split with Liar (2000)
*Resurrection (2004)
*The Legacy (2006)

## Groepsleedn
*Pierre - zang ('94 - '00 / '05 - '06)
*Josh Fury – gitaar
*F2 - gitaar ('00-'06)
*Vez – bass ('00-'06)
*Ilja - drums

*Michael - gitaar ('95 - '99)
*Roy - zang (demo '93)
*Tom - zang ('00)
*Tim - zang (Resurrection)
*UJ - bass ('93 - '99)
1561

1558 - 1559 - 1560 - **1561** - 1562 - 1563 - 1564
't Joar **1561** is 't 61e joar in de 16e eeuwe volgenst de christelikke joartellienge.
## Gestorvn
;moarte
*4 - Lanceloot Blondeel
Schelde (departement)

thumb|350px|Departement Schelde (Escaut)
't **Departement Schelde** *(Département de l'Escaut)* was e Frans departement die gevormd  is in 1795 by d' annexoasje van de Zuudelike Nederlandn by Frankryk. 't Is genoemd noa de riviere de Schelde. 't Bestound uut 't ôostelik dêel van 't groafschap Vloandern en Zêeuws-Vloandern.

't Departement met hoofdstad Gent was ingedêeld in arroundissementn en kantongs: 

*Arroundissement Gent:
**kantongs Deinze, Evergem, Gent, Kruushoutem, Lochristi, Nazareth, Nevele, Oosterzêle, Woarschoot en Zomergem.
*Arroundissement Dendermonde:
**kantongs Aalst, Bevern, Dendermonde, Hamme, Lokeren, Sint-Gillis-Woas, Sint-Nikloas, Temse, Wetteren en Zele.
*Arroundissement Eeklo:
**kantongs Assenede, Axel, Eeklo, Hulst, Yzendyke, Kapryke, Ôostburg  en Sluus.
*Arroundissement Oudenoarde:
**kantongs Broakel, Geroardsbergn, Herzele, Ninove, Oudenoarde, Ronse, Sint-Maria-Horebeke en Zottegem.

Achter de val van Napoleong is 't departement Schelde de provinsje Ôost-Vloandern gekommn in 't Verênigd Keunienkryk van de Nederlandn. Zêeuws-Vloandern kwam ton by de provinsje Zêeland.
Curitiba

70px|left
**Curitiba** (kuɾi'tibɐ) is e stad in 't zuudn van  Brazilië, oofdstad van de stoat Paraná. 't Is me mêer of 1,8 miljoen inweuners oek 'n grotstn stad van 't zuudn van 't  land.

## Toeristische attracsjes

Ofbeeldienge:Universidade Federal do Parana 3 Curitiba Parana.jpg



Ofbeeldienge:Ópera de arame - Curitiba.jpg
Ofbeeldienge:Museu Oscar Niemeyer 2 Curitiba Brasil.jpg


Ofbeeldienge:Curitiba Parque Tingui.jpg
Ofbeeldienge:ParkParqueTanguaCuritiba.jpg


## Externe koppelieng

thumb
* Officieeln website van de gemêente Curitiba
* http://www.curitiba-brazil.com
1293

1290 - 1291 - 1292 - **1293** - 1294 - 1295 - 1296
't Joar **1293** is 't 93e joar in de 13e eeuwe volgenst de christelikke joartellienge.
## Geboorn
* Philippe VI, keunienk van Vrankryk
;november
* 17 - Philippe V, keunienk van Vrankryk en Navarra, groaf van Bourgondië en Poitiers
## Gestorvn
* Diederik van Assenede
Alessandro Allori

[thumb|Zelfportret ([Corridoio Vasariano, Firenze)]]
**Alessandro Allori** of Alessandro di Cristoforo di Lorenzo Allori (Firenze, 3 meie 1535 - Firenze, 22 september 1607) was ‘n Italioanschn maniërist en êen van d’actiefste kunstschilders in Firenze an ’t ende van de 16ste eeuwe. Je was e bekend portretschilder en makteg' ôok altoarstikkn en fresco’s, mo surtout an z’n naktn, van round 1570, is te zien dat ’n e maniërist was.

Je liet em ôok *Il Bronzino* noemn, achter z’n nounkel en lêroare Agnolo Bronzino, no wien dat ’n styf ipkêek. 

‘n Ander grôot voorbeeld was Michelangelo. Allori bestudeerde z’n fresco’s binst z’n verbluuf in Rome van 1554 tout 1559. 

Je liet em ôok inspireern deur de schilders van d’Antwerpsche schole. 

Were in Firenze, round 1560, schilderdeg't ie volgns de gêest van de Contrareformoatie en krêegt ’n veel ipdrachtn, o.a.  van de Medicifamilie. Je blêeft de reste van z’n leevn werkn in Firenze. Z’n zeune Cristofano Allori was ôok kunstschilder.

## Nog belangryke werkn
*Hercules en de muzen (1568), Galleria degli Uffizi, Firenze
*Den Illign Fiacrius (ca. 1602), St. Spirito, Firenze
*Offerienge van Isaac (ca. 1602), Uffizi

D'r is werk van Allori te zien in de Florentynsche kerkn:
*de Santa Croce 
*de Santa Maria Novella 
*de San Egidio

D'r zyn Fresco’s van em te zien in:
*  Uffizi 
*  de Medici villa in Poggio a Caiano
Muziekvod

**MuziekVod** is een video podcast voe muzikantn opgericht deur Christophe, Boris en Gerd in meie van 2008. Ze briengn 2 afleveringn per moand woarvan den eesten een babbeluutzendinge is en den twidden een lesuutzendinge. In elken uutzendinge ist er ook nog e ki 'Kort Nieuws' en under 'Concert tips' voe de volgende dagen en weekn.

## D'uprichters
Christophe is een Bruggelynk die deur z'n studies an den Jazz Studio nar Antwerpn is uutgeweekn. Ie spilt basgitaar en doet webdevelopment. Do deure kwamt ie up 't idee voe te starten mè MuziekVod.tv

Gerd komt uut Deurne en spilt gitaar. Achter nen tyd in Jamaica lessen gegeevn t'en, ist ie were gekèèrd no Deurne. Ie gif nu lesse in verschillende muziekschooln round 't Antwerpse.

Boris komt van Blanknberge, spilt drums en is oke voe zyn studies, eest an den Jazz Studio en loater an 't conservatorium, veruusd nar Antwerpn.

Tydens den derden uutzendinge stopte de samenwerkinge me Boris.

## Uutzendingn
*001 - Christophe en Gerd bekykn Abstractlogix.com en zeggen under gedacht derover. Ze doen ook een babbel me Guy Balbaert, Music Market Manager voe Europa by Bose, over 't L1 Systeem.
*002 - In den twidden uutzendinge spelen ze de Funky Blues. Achterof geven ze wa uutleg over den blues en leggen ze under gitaar- en baslyne uut.
*003 - Van deze ki en Gerd en Christophe nen babbel me Sam Valkenborgh, den zanger van de Fixkes
*004 - In deezn afleveringe stoan akkoorden op den bas en oke toonladders en arpeggio's up gitaar centroal.
*005 - In den 5den afleveringe kieken ze no Sellaband da wel ekki de toekomst zoe kunnen zien voe de ploatenmoatschappieën.

## Externe koppelienge
*MuziekVod.tv
1535

1532 - 1533 - 1534 - **1535** - 1536 - 1537 - 1538
't Joar **1535** is 't 35e joar in de 16e eeuwe volgenst de christelikke joartellienge.
## Gebeurtenissn
thumb|Portret van Thomas More deur Hans Holbein de Joengn
*Den Iengelschn humanist Thomas More bluuft by ze gedacht. Je wilt de wet (Act of Supremacy) nie oenderteêkenn, woadeure da keunienk Hendrik VIII deur 't parlement angesteld wordt als hoofd van de Church of England. Je wordt veroôrdeêld vor hoogverroad en oenthoofd.
*Keizer Karel V bevrydt Tunis van d' Ottomoann. De slag van Tunis is uutgevochtn tusschn de christelikkn armada oender Keizer Karel en d' Ottomoansche vlote van koaper Barbarossa.
## Geboorn
*Cornelis Weus (round 1535), Duunkerksche koaper
;meie
* 3 - Alessandro Allori, Italioansche kunstschilder
## Gestorvn
;ogustus
* 10 - Ippolito de' Medici
1607

1604 - 1605 - 1606 - **1607** - 1608 - 1609 - 1610
't Joar **1607** is 't 7e joar in de 17e eeuwe volgenst de christelikke joartellienge.
## Geboorn
;moarte
* 24 - Michiel de Ruyter, Nederlandschn admiroal
;december
* 19 - Remi van Leemput, Brabantsche kunstschilder

## Gestorvn
;september
* 22 - Alessandro Allori, Italioansche kunstschilder
22 september

**22 september** is den 265stn dag van 't joar (266stn dag in e schrikkeljoar) in de gregorioansche kalender. 't Volgn nog 100 doagn toet 't ende van 't joar.
## Gestorvn
* 1607 - Alessandro Allori
* 2002 - Aimé Desimpel
* 2003 - Armand Pien
Susanna (profeet Daniël)

**Susanna** is e vrouwe uut e verhoal van ’t Oud Testament, woarin da ze gered wordt deur de Profeet Daniël.

Binst da z’heur wastege in den hof wierd ze bekeekn deur twi voyeurs. De twi oude vintn probeerdn loater nog mêer, mor omda ze nie toegaf dreigdn ze van te zeggn da z’heur vint bedroogn haad met e jounge gast. Me twi getuugn kost ze doavôorn de dôodstraffe krygn. 

De profeet Daniël kost Susanna heur ounschuld bewyzn en de twi vintn wierdn ter dôod veroordêeld.

Styf vele schilders, w.o. ook Peter Paul Rubens, Antoon van Dyck en Rembrandt en ’t ounderwerp van ‘t verhoal geschilderd.
  


Ofbeeldienge:Peter Paul Rubens - Susanna and the Elders - WGA20417.jpg| Peter Paul Rubens
Ofbeeldienge:Anthonis van Dyck 053.jpg|Antoon van Dyck
Ofbeeldienge:Rembrandt Harmensz. van Rijn 152.jpg|Rembrandt
Ofbeeldienge:Jan Massijs - Suzanna en de ouderlingen (1567) - MSK Brussel 25-02-2011 12-05-39.jpg|Jan Metsys
Ofbeeldienge:Pierre van Hanselaere - Suzanna en de ouderlingen 1820.jpg|Pieter van Hanselaere
Ofbeeldienge:Jacopo Robusti, called Tintoretto - Susanna and the Elders - Google Art Project.jpg|Tintoretto
Ofbeeldienge:Paolo Veronese 019.jpg|Veronese
Ofbeeldienge:Alessandro Allori - Susanna and The Elders - WGA00186.jpg|Alessandro Allori
Ofbeeldienge:Susanna.jpg|Artemisia Gentileschi
Ofbeeldienge:Susana y los viejos (Guercino).jpg|Guercino
Mariakerke (Ostende)

thumb|<center>Mariakerke nu: Moderne appartementsgebouwn achter ’t oud dunekerksje
thumb|<center>Overgebleven visschersuzetje
thumb|lDe binnekant van 't Dunekerksje

**Mariakerke** is e plekke an de kust in West-Vloandern en e dèèl van de stad Ostende. Mariakerke telt a peu près 10.000 inweuners. 
## Geschiedenisse
De Duunkerke II transgressie zettege van de 4e tout de 8ste èèuwe hèèl uze kuststreke ounder woater. Langst de Yzermoundienge stroomdege ’t woater ’t land binnen en vormde diepe kreekn. Met ’t achteruuttrekkn van de zèè in de 7ste en 8ste èèuwe bleeft er e smalle landstroke achter, ’t eiland  Testereph. Die landstroke was van ’t westelik ende (Westende) tout ’t oostelik ende (Ostende) 14&nbsp;km lank en gemiddeld twi km breed. Achter de inpolderienge van ’t gebied ountstoundn d’r e dèèl dorpn woarounder O.L.V.-ter-Streep, ’t loatere Mariakerke.

Mariakerke wordt al vermeld in 1171 (*S. Mariae Capella*) en ip ’t ende van de 13ste èèuwe (*St. Marienkerke Testrep*). D’èèste beweuners van Mariakerke woarn verzekers klène boern en schoapherders die ook e bitje an visvangst dein.

Round 1600 ist er by Mariakerke e fort gebouwd, ‘t Albertusfort. Vandoar ook de noame van de wyk (Albertuswyk). Aartshertog Albrecht van Oostnryk aad in Mariakerke zyn oofdkwartier binst ’t beleg van Ostende (1600-1604).

Tout in de 19ste èèuwe was Mariakerke e klèèn boeredorp. Moa deur de groei van de stad Ostende kwamt er assan moa mèèr groundgebied van Mariakerke by Ostende. Gebouwn lik de keuninklike stallingn van Ostende en de Wellington hippodrome stoan in Mariakerke. Van ‘t oud dorp bluuft allène nog moa de kerke over. De zèèdyk wierd in 1896 deuregetrokkn in Mariakerke tout an de Albertuswyk, en in 1901-1902 tout in Middelkerke.
## Beziensweirdigheedn
:15px *Kykt noa [[Bouwkundig erfgoed in Mariakerke (Ostende)]]*

## Varia
*‘t Graf van schilder James Ensor ligt neffest  ’t  Dunekerksje van Mariakerke (Onze-Lieve-Vrouw-ter-Duinenkerke)
*De nieuwe zoale woa da basketploeg Telindus Ostende speelt, de Searena (nu Sluyter-arena), ligt in Mariakerke.
Kokerulle

**Kokerulle** is de noame van e revolte in 1280 in de Vlamsche stad Yper.

Der wos e gewoapend conflict tusschn de patriciërs en de gildn van d'ambachtn, die te moakn an met de textielindustrie. D'ambachtn kwoamn in upstand omda ze verdrukt en benoadeeld woarn deur 't commerce- en industriebeleid van de stad. De bevolkienge steunde d'ambachtn in de stryd. Hele bendes trokkn deur de stad binst da ze *kokerulle* riepn, e soorte van oorlogskreet. Der wos zest versterkienge vanuut Poperienge.

Oek in aar Vlamsche steedn woarn der in dien tyd volksupstandn die voe beroerienge zorgdn, lik in Doornik, Sint-Omaars, Brugge en Gent.

De groaf van Vloandern Gwyde van Dampierre besliste doarup van de macht en de groeiende autonomie van de steedn te beperkn.
1272

1269 - 1270 - 1271 - **1272** - 1273 - 1274 - 1275
't Joar **1272** is 't 72e joar in de 13e eeuwe volgenst de christelikke joartellienge.
## Gebeurtenissn
*Blanknberge krygt stadsrechtn (verheven tot Stede ende Port) deur Margaretha van Constantinopel, omwille van de belangryke viscommerce, die de welvoart bevorderde.
## Geboorn
## Gestorvn
800

797 - 798 - 799 - **800** - 801 - 802 - 803
't Joar **800** is 't 100e joar in de 8e êeuwe volgenst de christelyke joartellienge.
## Gebeurtenissn
[thumb|Karel de Grôotn wordt in Rome deur [paus Leo III gekrôond toet keyzer van 't West-Romeins Ryk]]
;moarte
* Keunienk Karel de Grôotn gift updracht toet de bouw van e Frankische vlote in 't Kanoal en andere verdedigiengsactiviteitn teegn de Vikiengs. 
* Karel de Grôotn zendt den omstreedn paus Leo III ounder beschermienge van e militaire escorte en ênigte bisschoppn were noa Rome.
;december
* 25 - Karel de Grôotn wordt in Rome deur paus Leo III gekrôond toet keyzer van 't West-Romeins Ryk.
## Geboorn
* Æthelwulf, keunienk van Wessex
* Swithin, bisschop van Winchester 
## Gestorvn
;juni
* 4 - Luitgard van Alemannië, vrouwe van Karel de Grôotn
Burg

*Burg (Brugge): en pling in et centrum van Brugge
*Burg (Tourout): en pling in et centrum van Torhout
1134

1131 - 1132 - 1133 - **1134** - 1135 - 1136 - 1137
't Joar **1134** is 't 34e joar in de 12e eeuwe volgenst de christelikke joartellienge.
## Gebeurtenissn
;oktober
*4 - Zwoare stormvloed in uze streke en 't ountstoan van 't Zwin
## Geboorn
## Gestorvn
481

478 - 479 - 480 - **481** - 482 - 483 - 485
't Joar **481** was e geweun joar die begost ip e dunderdag in de Julioansche kalender.
[thumb|''Childerici Regis'', kopie van de zegelrink van Childeric (origineel gevoendn in zyn graf in [Dôornik en gestooln in 1831)]]
## Gebeurtenissen
* Clovis I volgt zyn voader Childeric ip ols gouwekeunienk van de Salische Frankn.
* De Bourgondiërs oender Gundobad breidn under gebied verder uut noa 't zuudn langst de Rhône toet an de Middellandsche Zêe. De Visigootn verovern d' hoavestad Marseille.
* Theodoric Strabo versloat de Protobulgoarn in Thracië en trekt met e leger (13.000 man) noa Constantinopel. Deur logistieke probleemn ist 'n verplicht van were te kêern noa Grieknland. In e legerkamp by Philippi valt 'n van e weerspannig peird ip e spere en sterft.
## Gestorvn
* Childeric I, keunienk van de Salische Frankn 
* Theodoric Strabo, keunienk van d' Ostrogootn
Louis de la Censerie

thumb|200px|<center>Louis de la Censerie

**Louis de la Censerie** (Brugge, 7 september 1838 - Brugge, 2 september 1909) was e West-Vlamschn architect.

De familienoame stoat in aktn ook vermeld lik *Delacenserie*, *Delasencerie*, *Dela Censerie* en *Dela Sencerie*.

Zyn voader Louis Delacenserie was e marchang uut Doornik en loater wast ‘n annemer. 

De joungn de la Censerie studeerdege an de Brugsche academie ounder de leidienge van Jean-Brunon Rudd (Brugge, 1792-1870), die van 1830 tout an zyn dôod ook stadsarchitect van Brugge was. 

Achter zyn ipleidienge gink Louis de la Censerie in Gent werkn by Louis Roelandt, een architect die een importente plekke ad in de neoklassieke architecteure van België. Zyn  êeste ountwerpn van vo 1870 woarn ook klassiek van styl.

In 1862 et ’n de prestigieuze Prys van Rome vo architecteure gewonnen. Je krêeg een reisbeurze vo vier joar vo te goan studeern in ’t buutnland. Je gink noa Parys, Italië en Grieknland. 

Je kêerdege ton were noa Brugge en in 1870, achter de dôod van Jean-Brunon Rudd, wierd ’n stadsarchitect. Je blêef die functie uutoefenen tout in 1892. (J’is ton ipgevolgd deur zyn lêerlink Charles De Wulf). Je wierd ook benoemd tout lêroare architecteure an den Academie van Brugge, woa dat ’n directeur wierd in 1889. Je was ook lid van ’t provincioal comité van de *Koninklijke Commissie voor Monumenten*.

Je speeldege e styve grôte rolle by de restauroatiepolitiek in Brugge en je drukte zyn stempel ip ’t Brugs stadsbeeld van ’t latste quart van de 19ste êeuwe. Tegoare met e poar die van ’t zelfste gedacht woarn lik em makteget ie van Brugge e sôorte van neogotisch museum.
thumb|<center>Stadhuus van Brugge
In die neogotische styl restaureerdeget ie verschillige Brugsche gebouwn:
* d’Illig-Bloedbasiliek 
* d’ Oude Griffie 
* ‘t Tolhuus ip de Jan Van Eyckplatse
* ‘t Gruuthusecomplex (ôost- en zuudvleugels)
* ‘t Stadhuus
* ‘t Sashuus an ‘t Minnewoater
* ‘t Postgebouw ip de Markt 
* de Poortersloge 
* de westgevel van d’Onze-Lieve-Vrouwekerke 

Je voerde ook vele privé en openboare ipdrachtn uut:
* stadhuus van Diksmude 
* de normaalschole van Brugge 
* Oud Sint-Jan in Brugge
* ‘t Centraal Station van Antwerpn 
* de Sint-Petrus-en-Pauluskerke van Ostende
* Kastêel Bloemendale in Beirnem
*een hotel in Brugge - Hotel Heritage

Louis de la Censerie is nôois getrouwd gewist. Je weundege an de Spegelreie 15. 

J’is verzekers gestorvn an ‘n infarct (*emporté par une crise foudroyante*) en je ligt begroavn ip ‘t kerkhof  van Assebroeke, vak 34/4.

Ofbeeldienge:Diksmuide stadhuis, belfort, St Niclaas.jpg|Stadhuus van Diksmude
Ofbeeldienge:Antwerpen-central-station.jpg|Centraal Station van Antwerpn
Ofbeeldienge:PPkerk(01).jpg|Sint-Petrus-en-Pauluskerke van Ostende
1838

1835 - 1836 - 1837 - **1838** - 1839 - 1840 - 1841
't Joar **1838** is 't 38e joar in de 19e eeuwe volgenst de christelikke joartellienge.
## Geboorn
;september
* 7 - Louis de la Censerie
## Gestorvn
875

872 - 873 - 874 - **875** - 876 - 877 - 878
't Joar **875** is 't 75e joar in de 9e eeuwe volgenst de christelikke joartellienge.
## Gebeurtenissn
;december
*25 - In Rome wordt Karel den Kletsn tout keizer gekrôond deur paus Johannes VIII.
## Geboorn
## Gestorvn
;augustus
*12 - Lodewyk II van et Hillig Rôoms Ryk
1180

1177 - 1178 - 1179 - **1180** - 1181 - 1182 - 1183
't Joar **1180** is 't 80e joar in de 12e eeuwe volgenst de christelikke joartellienge.
## Gebeurtenissn
* Filips van den Elzas, groaf van Vloandern, bouwt 't Gravensteen van Gent.
* Damme krygt stadsrechtn deur groaf Filips van den Elzas.
## Geboorn
## Gestorvn
;september
* 18 - Louis VII van Vrankryk, keunienk van de Frankn
4 oktober

**4 oktober** is den 277stn dag van 't joar (278stn dag in e schrikkeljoar) in de gregorioansche kalender. 't Volgn nog 88 doagn toet 't ende van 't joar.
## Gebeurtenissn
* 1134 - Zwoare stormvloed in uze streke en 't ountstoan van 't Zwin
## Geboorn
* 1289 - Louis X, keunienk van Vrankryk
1557

1554 - 1555 - 1556 - **1557** - 1558 - 1559 - 1560
't Joar **1557** is 't 57e joar in de 16e eeuwe volgenst de christelikke joartellienge.
## Gebeurtenissn
## Geboorn
;februoari
*24 - Matthias van Oostnryk
## Gestorvn
;januoari
*2 - Pontormo
1713

1710 - 1711 - 1712 - **1713** - 1714 - 1715 - 1716
't Joar **1713** is 't 13e joar in de 18e eeuwe volgenst de christelikke joartellienge.
## Gebeurtenissn
* 11 april - De Vrede van Utrecht makt ’n ende an de Spoansche Successieoorloge, woadeure dat o.a. de Zudelikke Nederlandn overgedreegn wordn an Ôostnryk.
11 april

**11 april** is den 101stn dag van 't joar (102dn dag in e schrikkeljoar) in de gregorioansche kalender. 't Volgn nog 264 doagn toet 't ende van 't joar.
## Gebeurtenissn
* 1713: De Vrede van Utrecht makt 'n ende an de Spoansche Successieorloge, woadeure dat o.a. de Zudelikke Nederlandn overgedreegn wordn an Ôostnryk
## Geboorn
*1953 - Guy Verhofstadt, Vlamsche pollitieker 
## Gestorvn
*2011 - La Esterella (91), Vlamsche zangeresse
1376

1373 - 1374 - 1375 - **1376** - 1377 - 1378 - 1379
## Gebeurtenissn
*Lodewyk van Male, groaf van Vloandern, legt den êestn stêen van ’t staduus ip de burg in Brugge.
## Geboorn
## Gestorvn
Bolloard (scheepvoart)

thumb|<center>De juste maniere vo kabels vaste te leggn
E **bolloard** (Nederlands: bolder) is e korte stoake in metoal of hout ip de koaie, woa dat e schip an vastegemakt wordt met e kabel. 't Kan ook een ounderdêel zyn van 't schip.

De bolloard is ofgeround van vorm vo 't verslytn van de kabels tegen te goan. En omda ze nie zoun loskommn het de bolloard e dikkere kop an de bovenkant of uutstekende pinn.
 
De noame is verzekers een ofleidienge van 't Middelnederlands *bolle*, boomstronk. Da verkloart ook de West-Vlamsche noame *[[bolloard (bôom)|bolloard]]* vo gekapte boom.

thumb|left|<center>Bolloard


Ofbeeldienge:Bitte a Portsmouth.JPG|Bolloard in metoal
Ofbeeldienge:Mooring1.JPG|Bolloard in ‘t woater
Ofbeeldienge:Bolder_van_varend_monument.jpg|Ounderdêel van e schip
Ofbeeldienge:Bolder voor jachten.jpg|Bolloard vo jachtn

## Varia
[thumb|<center>"De Bollaard" in [Blanknberge]]
*'t Dienstncentrum van 't O.C.M.W. in Blanknberge het de noame *De Bollaard* gekreegn. Vo 't gebouw stoat er e beeld van e bolloard, d' ankerplekke woa dat iederêen welkom is.

## Referentiës
Bolloard

*Bolloard (scheepvoart): e korte stoake woa dat e schip an vastegemakt wordt met e kabel 
*Bolloard (bôom): e gekapte boom
Pontormo

[thumb|[Cosimo de' Medici den Oudn|Cosimo de' Medici il Vecchio (Galleria degli Uffizi, Firenze]]
** Pontormo** (echte noame: Jacopo Carucci), (Pontorme, by Empoli, 24 meie 1494 – Firenze, 2 januoari 1557) was 'n Italioansche maniëristische kunstschilder uut de 16ste eeuwe.
 
## Zyn leevn
Je was de zeune van Bartolommeo Carrucci, ôok e kunstschilder.
Deur de vroegn dôod van z’n ouders, kwamt ’n ounder de voogdye van de Florentynsche stoat te stoan. Round 1508, in Firenze, wierd ‘n genoemd no z’n geboorteplatse. Achter z’n eeste artistieke contactn me Leonardo da Vinci in 1508 en Piero di Cosimo round 1510, kreegt ’n verzekers eest lesse by Bartolommeo en in 1512-1513 van Andrea del Sarto. Je bestudeerde de werkn van Albrecht Dürer en deur z’n reize no Rome wierd ’n achter 1530 surtout beïnvloed deur Michelangelo.

## Zyn werk
Round 1520 begost ’n de klassieke tradities van de hoogrenaissance te deurbreekn me z’n nieuwn, expressievn styl. Tegoare me Rosso Fiorentino wordt ‘n anzien ols de belangrykste verteegnwoordiger van d’eeste dramoatische en expressieve fase van ’t Maniërisme. Je makte langgerekte figeurn en gebruukte blêke pastelkleurn in z’n fresco’s. Je schilderde zowel religieuze ols weireldlikke ounderwerpn en je was ôok portretschilder. Achter 1531 woarn de Medici’s zyn ipdrachtgevers.

## Belangryke werkn
thumb|left|Grafdroagienge van Christus (ca.1525-1528) (Capponi-kapelle, Santa Felicità, Firenze)
Zyn eeste belangryke werkn woarn fresco’s in de joarn 1514-1516 in Firenze. En z’n fresco’s tusschn 1522 en 1525 woarn g’inspireerd deur Dürers outsneedn. 

’t Oogtepunt van z’n religieus werk was ’t altoarstik met de Grafdroagienge van Christus vo de grafkapelle van de Florentynsche familie Capponi in de kerke van Santa Felicità in Firenze (ca. 1525-1528). De figeure helegans reks is Pontormo zelve.
thumb|120px|right|detail: Pontormo

Zyn weireldlikke werkn maktegt ie surtout vo de familie de’ Medici w.o.:

De decoroatie van de grôte zoale van de Villa Imperiale in Poggio a Caiano by Firenze, tegoare me Andrea del Sarto en Francesco Franciabigio (1521)

De fresco’s in de Villa Castello, die nie mi bestoan (1536-1537) 

De portreitn van Cosimo de' Medici den Oudn (ca.1518), van Alessandro de’ Medici en ertog Cosimo I.
Tom Compernolle

thumb|<center>Tom Compernolle

**Tom Compernolle**, bynoame *TC Swoosh* (Brugge, 13 november 1975 - Erdryke, 16 juni 2008), was e West-Vlamschn atleet en militair. Je was loper ip de langn ofstand, gespecialiseerd in de 5.000 meter en veldloopn. Je was angeslootn by *AS Rieme* en je weunde in Tourout.

Compernolle et in 2000 de Crosscup gewonn. Je was Belgisch kampioen ip de 5000 meter in 2001, 2002 en 2004  en in 2004 ook Belgisch kampioen veldloopn. Ip de 5000 meter wast ’n twi kis geplatst vo de finale van ’t Europees kampioenschap. J’et meegedoan an de weireldkampioenschappn 2001 in Edmonton en an de Olympische Speeln 2004 in Athene. 

Van februoari 2001 tout oktober 2005 krêeg Compernolle e profcontract by Atletiek Vloandern.

Sedert oktober 2007 wast ’n by ‘t Belgisch leger en je wierd militair kampioen veldloopn in Schaffen. Den 14stn juni 2008 kwamt ’n vo de latste ki in actie ip de  *Goudn Spike* in d’Ollandsche stad Leidn, woa dat ’n derdn endigde ip de 3.000 m.

Den 16stn juni 2008 is Compernolle an z’n 32 joar veroungelukt met e legertruck. Drie andere militairn woarn moa licht gekwetst. 
## Belgische kampioenschappn

## Persôonlike records

## Palmares
### 5.000 m
* 2002: 13stn EK - 13.57,46
* 2006: 10stn EK - 14.03,27
### Veldloopn
* 1999: 44stn EK veldloopn
* 2000: 29stn EK veldloopn
* 2001: 65stn WK veldloopn (kortn ofstand) - 13.48
* 2001: 34stn WK veldloopn (langn ofstand) - 28.54
* 2002: 38stn EK veldloopn
* 2003: 15stn EK veldloopn
* 2003: 86stn WK veldloopn (langn ofstand) - 41.40
* 2004: 31stn WK veldloopn (langn ofstand) - 38.02
* 2005: 57stn EK veldloopn

## Externe koppeliengn
*Officiële website van Tom Compernolle
*Profiel ip de website van de VAL
1128

1125 - 1126 - 1127 - **1128** - 1129 - 1130 - 1131
't Joar **1128** is 't 28e joar in de 12e eeuwe volgenst de christelikke joartellienge.
## Gebeurtenissn
;juni
*21 - Willem Clito versloat Diederik van den Elzas in de Slag by Axpoele
;juli
*27 - Brugge krygt stadsrechtn deur Groaf van Vloandern Diederik van den Elzas
## Geboorn
## Gestorvn
;juli
*28 - Willem Clito
6 ogustus

**6 ogustus** is den 218stn dag van 't joar (219stn dag in e schrikkeljoar) in de gregorioansche kalender. 't Volgn nog 147 doagn tout 't ende van 't joar.
## Gebeurtenissn
*1945 - D'Amerikoanders smytn 'n atoombomme ip Hiroshima in Japan
## Geboorn
*1475 - Jan de Witte
*1697 - Karel VII (HRR)
*1809 - Alfred Tennyson
## Gestorvn
*966 - Berengar II van Italië
1600

1597 - 1598 - 1599 - **1600** - 1601 - 1602 - 1603
't Joar **1600** is 't 100e joar in de 16e eeuwe volgenst de christelikke joartellienge.
## Gebeurtenissn
;juli
* 2 - Slag by Nieuwpôort, veldslag in de Tachtigjoarign Oorloge
1280

1277 - 1278 - 1279 - **1280** - 1281 - 1282 - 1283
't Joar **1280** is 't 80e joar in de 13e eeuwe volgenst de christelikke joartellienge.
## Gebeurtenissn
*Kokerulle, e gewoapend conflict tusschn de patriciërs en de ambachtn in de stad Yper
## Geboorn
*Jan van Boendale - Middelnederlansche schryver en dichter (ca.1280)
## Gestorvn
Vliegpling van Dong Hoi

thumb|Vliegpling van Dong Hoi
't **Vliegpling van Dong Hoi** (Vietnamees: *Sân bay Đồng Hới*, Iengels: *Dong Hoi Airport*) es e vliegpling in 't noord-westn van de stad Dong Hoi, in de provincie Quang Binh in Vietnam. 't Vliegpling ligt ip 6&nbsp;km van de stad.
Cosimo de' Medici

*Cosimo de' Medici den Oudn  (il Vecchio), (1389-1464)
*Cosimo I de' Medici den Grôotn, (1519-1574), êeste grôotertog van Toscane
*Cosimo II de' Medici (1590-1621), grôotertog van Toscane
*Cosimo III de' Medici (1642-1723), grôotertog van Toscane
1993

1990 - 1991 - 1992 - **1993** - 1994 - 1995 - 1996
't Joar **1993** is 't 93e joar in de 20e eeuwe volgenst de christelikke joartellienge.
## Gebeurtenissn
;januoari
* 1 - Tsjecho-Slovakeye wordt gesplitst in Tsjechië en Slovakeye.
* 20 - Bill Clinton volgt George H.W. Bush ip ols 42e president van de Verênigde Stoatn.
;februoari
* 12 - In Liverpool wordt de 2-joarige James Bulger vermôord deur twêe knechtjoengers van 10 joar oud.
* 26 - 't World Trade Center in de stad New York wordt getroffn deur e bomanslag. Zes menschn stervn en der zyn mêer of duusd gekwetste. 
;moarte
* 20 - E bomme van de IRA oentploft in 't stadscenter van Warrington in 't nôordwestn van Iengeland. Twêe joengers stervn.
;april
* 27 - De vlieger met de nationale voetbalploeg van Zambia stort nere ip weg noar e match in Senegal by Libreville in Gabon. Niemand overleeft de crash. Normaal zou Charly Musonda van RSC Anderlecht ip de vlucht moetn zittn, moa je was deur e blesseure nie mee an bôord. Ook Joe Bwalya (Cercle Brugge) overleeft omdat 'n apart noa Senegal zou goan.
;meie
* 14 - Estland en Litouwn wordn lid van de Road van Europa.
;juli
* 14 - Vierde groendwetswyzigienge van de Belgische stoatshervormienge die begost in 1970. De Belgische stoat wordt e vulweirdige federoale stoat. De Gemêenschappn en Gewestn krygn al under bevoegdheedn toegeweezn.
* 25 - Miguel Indurain wint de tachntigste ediesje van de Roende van Frankryk. 't Is de derde overwinnienge in e reke vo de Spoansche coureur.
* 31 - Keunienk Boudewyn van België sterft an een hertestilstand in zyn buutnverbluuf in Motril in Spanje.
;ogustus
* 9 - Albert II van België, broere van keunienk Boudewyn, bestygt de trôone.
;september
* 13 - Yitzchak Rabin en Yasser Arafat sluutn e vredesakkôord in Washington D.C. De Palestynn krygn zelfbesteur in de bezette gebiedn.
;november
* 1 - 't Verdrag van Maastricht treedt in werkienge. Officiële iprichtienge van d' Europeesche Unie.
## Geboorn
;februoari
* 10 - Julie Vanloo, West-Vlamsche basketspeelster
;moarte
* 4 - Lize Feryn, West-Vlamsche actrice
* 29 - Thorgan Hazard, Belgische foetballist
;april
* 19 - Hanne Mestdagh, West-Vlamsche basketspeelster
;meie
* 13 - Romelu Lukaku, Belgische foetballist
* 13 - Emma Meesseman, West-Vlamsche basketspeelster
;juni
* 26 - Ariana Grande, Amerikoansche zangeresse en actrice

## Gestorvn
;januoari
* 6 - Rudolf Nurejev (54), Russische balletdanser
* 20 - Audrey Hepburn (63), Amerikoansche actrice
;februoari
* 6 - Arthur Ashe (49), Amerikoansche tennisser
;moarte
* 18 - Leo Martin (68), Vlamsche komiek
* 30 - Willy Ostyn (79), West-Vlamsche componist
;april
* 22 - Bertus Aafjes (78), Hollandsche schryver
;meie
* 14 - Patrick Haemers (40), Belgische crimineel
;juli
* 15 - Georges Marmenout (69), West-Vlamsche pollitieker
* 31 - Boudewyn I (62), keunienk van België
;september
* 10 - Clem Schouwenaars (60), Vlamsche schryver en dichter
;oktober
* 31 - Federico Fellini (73), Italioansche filmmoaker
;december
* 13 - Karel Jonckheere (87), West-Vlamsche schryver
Cosimo de' Medici den Oudn

[thumb|250px|Cosimo ''Pater Patriae''  [Uffizi, Firenze]]
**Cosimo de' Medici** den Oudn (Italioans: il Vecchio), (Firenze, 27 september 1389 - Firenze, 1 ogustus 1464), was den êestn telg van de politieke Medicidynastie in Firenze. 

Je regeerde van 1434 tout 1464. Ze goavn hem den titel *Pater Patriae* (voader van ‘t voaderland).

Cosimo was den oudste zeune van Giovanni di Bicci de' Medici e bankier uut Firenze van wien dat ‘n ’n enorm fortuun erfde. 

Je bouwde de Medicibank vôort uut me filioaln in Brugge, Rome, Noapels, Venetië, Genève, Lyon, Bazel, Ancona, Pisa, Milaan en Avignon. 

De filioalhouders van de Medici-bank in Brugge woarn Angelo di Jacopo Tani (1450-1465) en  Tommaso Portinari (1465-1478).

Cosimo stak enorme bedroagn in de bevorderienge van kunst en cultuur en je trok de bekendste kunstenoars van z’n tyd an, w.o. Luca della Robbia, Brunelleschi, Fra Angelico, Poalo Uccello, Donatello... Andrea del Castagno was zyn favoriete schilder. 

Je was de dryvende kracht achter de Renaissance-styl en je steunde de culturele bewegienge die *humanisme* genoemd wierd.

Den architect Bruneleschi had den ipdracht gekreegn van  de basilieke van San Lorenzo in Firenze uut te bouwn. Achter dan de werkn mostn stille geleid wordn deur geldgebrek he Cosimo den bouw gefinancierd. Je liet den architect Michelozzo verschillige landhuuzn en kastêeln bouwn en je was de groundlegger van de bekende Medicibibliotheke. Je gaf ôok grôte bedroagn uut an klôosters en kerkn.

Ip e bepoald moment begost er by sommigte jalouzie te groein. De Albizi vrêesdn van under politieke macht te verliezn. In september 1433 kost Rinaldo degli Albizi ’t gedoan krygn van Cosimo en z’n broere Lorenzo te loatn verbann, mo de zesdn oktober 1434 kostn z’ol werekeern. 

Cosimo trouwde me Contessina de' Bardi.
Under zeuns woarn: 
* Piero (1416-1469)
* Giovanni (1421-1463)
J'had ôok nog 'n ounwettige zeune met e slavinne,  Carlo (ca.1428-1492), die kerkvoogd was.

Achter zyn dôod volgde zyn oudste zeune Piero hem ip, mo ’t was zyn klêenzeune Lorenzo, bygenoamd *il Magnifico*,  die de tradities van mecenas
vôortzette.
1389

1386 - 1387 - 1388 - **1389** - 1390 - 1391 - 1392
't Joar **1389** is 't 89e joar in de 14e eeuwe volgenst de christelikke joartellienge.
## Geboorn
;september
*27 - Cosimo de' Medici
## Gestorvn
Vliegpling van Tan Son Nhat

't **Vliegpling Tan Son Nhat** (Vietnamees: *Sân bay quốc tế Tân Sơn Nhât*, Iengels: *Tan Son Nhat International Airport*) es 't grotste vliegpling van Vietnam. 't Is geleegn in 't noord-westn van Ho Chi Minhstad in de regio Dong Nam Bo in Vietnam. 
## Ofbeeldiengn

Image:Vietnam TanSonNhat Airport Check-In.jpg|Vliegpling Tan Son Nhat Check-in
1712

1709 - 1710 - 1711 - **1712** - 1713 - 1714 - 1715
't Joar **1712** is 't 12e joar in de 18e eeuwe volgenst de christelikke joartellienge.
## Geboorn
* Jan Garemijn, Brugsche kunstschilder
Boerenipstand van Kust-Vloandern

[thumb|[Klaas Zannekin wordt angevallen in de Slag by Kassel]]
De **Boerenipstand van Kust-Vloandern** was een ipstand van boeren (keirels) en stedeliengn die in 1323 uutbrak in 't Vlams kustgebied. De *keirels*, ounder de leidienge van Klaas Zannekin en Jacob Peyt, kwoamn in ipstand tegen de groaf van Vloandern Lodewyk II van Nevers, die oge belastiengn inde in ipdracht van de Fransche keunink. Tegen 1325 was ’t grotste dêel van Vloandern bezet deur de ipstandeliengn moar ip 23 augustus 1328 kwamt er ’n ende an met de Slag by Kassel.